stanford-oval/wikipedia huggingface dataset:
בראד פיט
קריירה

קריירת המשחק של פיט התחילה ב-1987, כאשר החל לקבל תפקידים קטנים בסרטים כגון "ללא מוצא" ובסדרות טלוויזיה פופולריות כמו "דאלאס", "שלושים ומשהו", "להתבגר ולהתגבר" ו"רחוב ג'אמפ 21".
בשנת 1988 קיבל את תפקידו הראשי הראשון בסרט קולנוע "הצד האפל של השמש". צילומי הסרט, שנערכו ביוגוסלביה, התעכבו עקב המלחמה שפרצה במדינה, והוא יצא לאקרנים רק ב-1996.
בשנת 1990 שיחק את דמותו של בילי קנטון, מכור לסמים בסרט הטלוויזיה "נערה נבגדת" אשר הוקרן ברשת NBC. ב-1991 השתתף בסרט הפשע של רידלי סקוט "תלמה ולואיז", בתפקיד של טרמפיסט סקסי המפיל את צמד הגיבורות ברשתו. התפקיד העניק לו הכרה בינלאומית. ב-1992 שיחק בסרט הביוגרפי "נהר זורם ביניהם". ב-1994 שיחק ערפד בסרט האימה "ראיון עם הערפד".
בשנת 1995 שיחק בסרטים "שבעה חטאים" ו"12 קופים". על משחקו בסרט השני, היה פיט מועמד לפרס האוסקר לשחקן המשנה הטוב ביותר, וזכה בפרס סאטורן ובפרס גלובוס הזהב.
באותה שנה, הוא נבחר על ידי מגזין הקולנוע הבריטי כאחד מ-25 כוכבי הקולנוע הסקסיים של כל הזמנים. בנוסף לכך פיט נבחר פעמיים לגבר הסקסי ביותר בעולם על ידי מגזין פיפל האמריקאי, ויחד עם ג'ורג' קלוני הוא היחיד שקיבל תואר זה פעמיים בעיתון זה.
בשנת 1996 שיחק בסרט "סליפרס" לצידו של רוברט דה נירו. ב-1998, כיכב בסרט הפנטזיה "לפגוש את ג'ו בלאק". בשנת 1999 שיחק בסרט
"מועדון קרב" את דמותו של טיילר. כדי להתכונן לתפקיד, למד פיט אגרוף, טאקוונדו וגראפלינג. פריימרת הסרט התקיימה בפסטיבל הסרטים של ונציה. הסרט זכה לביקורות מהללות.
בשנת 2000 שיחק פיט בסרט "סנאץ'" של הבמאי הבריטי גיא ריצ'י. ב-2001 שיחק ב"אושן 11" ובסרטי ההמשך "אושן 12" (2004) ו"אושן 13" (2007).
בשנת 2004 שיחק בסרט "טרויה", וב-2005 כיכב בסרט "מר וגברת סמית'" לצד אנג'לינה ג'ולי שהפכה בהמשך לבת זוגו. בשנת 2006 כיכב בסרט "בבל".
ב-2008 שיחק בסרטים "לקרוא ולשרוף" ו"הסיפור המופלא של בנג'מין באטן". בשל משחקו בסרט השני, היה מועמד לפרס האוסקר לשחקן הטוב ביותר.
בשנת 2009 שיחק בסרטו עטור השבחים של קוונטין טרנטינו "ממזרים חסרי כבוד".
בשנת 2010 דיבב את דמותו של מטרו-מן בסרט האנימציה "מגה-מוח".
בשנת 2012 שיחק בסרטו של בנט מילר "מאניבול", והיה מועמד על תפקידו לפרס אוסקר לשחקן הטוב ביותר וכן לפרס גלובוס הזהב. בשנת 2013 זכה כמפיק בפרס האוסקר לסרט הטוב ביותר, עבור הסרט "12 שנים של עבדות", שאותו הפיק ובנוסף הופיע בו בתפקיד משנה. ב-2014 כיכב בסרט המלחמה "זעם" לצד שיה לה-באף. ב-2015 שב לשחק לצד אשתו אנג'לינה ג'ולי בסרט "ליד הים".
בשנת 2016 שיחק בסרטו של רוברט זמקיס "בעלי ברית" לצידה של מריון קוטיאר.
בשנת 2019 שיחק בסרטו התשיעי של קוונטין טרנטינו, "היו זמנים בהוליווד" לצידו של לאונרדו דיקפריו, עליו גם זכה בפרס האוסקר לשחקן המשנה הטוב ביותר, בפרס גלובוס הזהב לשחקן המשנה הטוב ביותר ובפרס גילדת שחקני המסך לשחקן המשנה הטוב ביותר.
ביולי 2021 החל פיט בצילומים לסרט "בבילון" של הבמאי זוכה האוסקר דמיאן שאזל. הסרט יצא לאקרנים בדצמבר 2022, ובאותה שנה יצא גם הסרט "העיר האבודה" בו השתתף.
בפברואר 2023 פרסם מגזין פורבס כי פיט מדורג במקום השישי ברשימת "אנשי הבידור המרוויחים ביותר" לשנת 2022 עם כ-100 מיליון דולר, כשחלק ניכר מהכנסותיו הגיעו מרווחי חברת ההפקה שלו, Plan B.
חיים אישיים

בתחילת שנות ה-90 יצא פיט עם השחקנית ג'ולייט לואיס. בין השנים 1994–1997, פיט ניהל מערכת יחסים עם השחקנית גווינת' פלטרו.
ב-1998, החל לצאת עם השחקנית ג'ניפר אניסטון. ב-29 ביולי 2000 הם נישאו וב-7 בינואר 2005 התגרשו.
משנת 2005 בת זוגו הייתה השחקנית אנג'לינה ג'ולי. לזוג נולדה בת ב-27 במאי 2006, וזוג תאומים ב-12 ביולי 2008. בנוסף, לפיט ולג'ולי שלושה ילדים מאומצים. ב-13 באפריל 2012, לאחר שבע שנות זוגיות הודיעו בראד פיט ואנג'לינה ג'ולי על אירוסיהם. הם נישאו לבסוף ב-23 באוגוסט 2014 בחתונה קטנה. ב-19 בספטמבר 2016 הם נפרדו וג'ולי הגישה תביעת גירושים מפיט וטענה שפיט היה אלים כלפיה וכלפי ילדיהם במהלך טיסה פרטית. ה-FBI חקר את ההאשמות אך לא הגיש כתב אישום, ובשנת 2016 מחלקת שירותי הרווחה בלוס אנג'לס ניקתה את פיט מהאשמות של אלימות כלפי ילדים. בשנת 2019 הוכרזו ג'ולי ופיט כגרושים וחופשיים, אך נדרשו להמשיך ולפתור סוגיות של משמורת וחלוקת נכסים. בשנת 2021 נפסלה החלטת משמורת שניתנה על ידי שופט פרטי בשל ניגוד עניינים שלא דווח. במהלך המחלוקת, ארבעה מילדיהם הפכו לבגירים ולכן לא נדרשה החלטת משמורת עבורם ושילה, אחת מבנותיהם, קיבלה אישור משפטי השנה להסיר את שם המשפחה "פיט" משמה. בדצמבר 2024, ג'ולי ופיט הגיעו להסכם גירושין לאחר מאבק משפטי שנמשך שמונה שנים. ההסכם כולל ויתור על כל תמיכה כלכלית עתידית מצד שני הצדדים ולא משפיע על סכסוך משפטי נוסף בין השניים בנוגע ליקב הצרפתי Chateau Miraval שרכשו ב-2012 בו פיט תבע את ג'ולי על כך שמכרה את חלקה ביקב ללא הסכמתו, בניגוד להסכם בלתי כתוב ביניהם.
ב-2 ביוני 2015, כוכב לכת מינורי 29132 נקרא על שמו של פיט לשם כבוד.
פיט היה אלכוהוליסט. בספטמבר 2016, החל להשתתף במפגשי אלכוהוליסטים אנונימיים. בדצמבר 2019, הוא כתב כתבה על ההתמכרות שלו וההחלמה.
פיט מנהל אורח חיים טבעוני.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1987 | Hunk | בחור בחוף הים | ללא קרדיט |
| 1987 | ללא מוצא | בחור במסיבה | ללא קרדיט |
| 1987 | No Man's Land | מלצר | ללא קרדיט |
| 1987 | צעירים במלכודת | בחור במסיבה | ללא קרדיט |
| 1988 | הצד האפל של השמש | ריק |  |
| 1989 | Happy Together | בריאן |  |
| 1989 | לחתוך מהכיתה | דוויט אינגאלס |  |
| 1991 | על המסלול | ג'ו מאלוני |  |
| 1991 | תלמה ולואיז | ג'יי.די |  |
| 1991 | ג'וני ומגפי הזמש | ג'וני סואיד |  |
| 1992 | עולם מגניב | הבלש פרנק האריס |  |
| 1992 | נהר זורם ביניהם | פול מקליין |  |
| 1993 | קליפורניה | אירלי גרייס |  |
| 1993 | רומן על אמת | פלויד |  |
| 1994 | טובה מגונה | אליוט פולר |  |
| 1994 | ראיון עם הערפד | לואי דה פוינט דו לק |  |
| 1994 | רוחות של תשוקה | טריסטן לודלו |  |
| 1995 | שבעה חטאים | הבלש דייוויד מיילס |  |
| 1995 | 12 קופים | ג'פרי גוינס |  |
| 1996 | סליפרס | מייקל סאליבן |  |
| 1997 | יריב אינטימי | רורי דיבאני |  |
| 1997 | שבע שנים בטיבט | היינריך הארר (אנ') |  |
| 1998 | לפגוש את ג'ו בלאק | ג'ו בלאק |  |
| 1999 | מועדון קרב | טיילר דרדן |  |
| 1999 | להיות ג'ון מלקוביץ' | עצמו |  |
| 2000 | סנאץ' | מיקי א'וניל |  |
| 2001 | המקסיקני | ג'רי וולבאץ' |  |
| 2001 | משחקי ריגול | טום בישופ |  |
| 2001 | אושן 11 | ראסטי ראיין |  |
| 2002 | וידויים של מוח מסוכן | בראד |  |
| 2003 | סינבד: אגדת שבעת הימים | סינבד | דיבוב |
| 2004 | טרויה | אכילס |  |
| 2004 | אושן 12 | ראסטי ראיין |  |
| 2005 | מר וגברת סמית' | ג'ון סמית' |  |
| 2006 | בבל | ריצ'רד ג'ונס |  |
| 2007 | אושן 13 | ראסטי ראיין |  |
| 2007 | ההתנקשות בג'סי ג'יימס על ידי הפחדן רוברט פורד | ג'סי ג'יימס | גם מפיק גביע וולפי לשחקן הטוב ביותר (אנ') בפסטיבל הסרטים של ונציה (2007) |
| 2008 | לקרוא ולשרוף | צ'אד פלדהיימר |  |
| 2008 | הסיפור המופלא של בנג'מין באטן | בנג'מין באטן |  |
| 2009 | ממזרים חסרי כבוד | סגן אלדו ריין |  |
| 2010 | מגה-מוח | מטרו-מן | דיבוב |
| 2011 | עץ החיים | אובריין | גם מפיק |
| 2011 | מאניבול | בילי בין (אנ') | גם מפיק |
| 2011 | תזיזו ת'רגליים 2 | וויל | דיבוב |
| 2012 | הורג אותם ברכות | ג'קי קוגן | גם מפיק |
| 2013 | מלחמת העולם Z | ג'רי ליין | גם מפיק |
| 2013 | 12 שנים של עבדות | סמואל באס | גם מפיק |
| 2013 | היועץ | ווסטריי |  |
| 2014 | זעם | דון "וורדאדי" קולייר | גם מפיק |
| 2015 | ליד הים | רולנד | גם מפיק |
| 2015 | מכונת הכסף | בן ריקט | גם מפיק |
| 2016 | בעלי ברית | מקס ואטן |  |
| 2017 | מכונת מלחמה | גנרל גלן מקמהון | גם מפיק |
| 2018 | דדפול 2 | "הנעלם" |  |
| 2019 | היו זמנים בהוליווד | קליף בות' | פרס גילדת שחקני המסך לשחקן המשנה הטוב ביותר (אנ') (2019) |
| 2019 | אד אסטרה | רוי מק'ברייד | גם מפיק |
| 2022 | העיר האבודה | ג'ק טריינר |  |
| 2022 | רכבת הקליע | ליידי-באג |  |
| 2022 | בבילון | ג'ק קונרד |  |
| 2024 | הזאבים | ניק | גם מפיק |
| 2025 | F1 | סוני הייז | גם מפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1987 | עולם אחר | כריס | 2 פרקים |
| 1987 | להתבגר ולהתגבר | ג'ף וג'ונתן קיית' | 2 פרקים |
| 1987 | מלך הכיתה | צ'אק | פרק: "Partners" |
| 1987 | סיוט ברחוב אלם | ריק אוסטין | פרק: "Black Tickets" |
| 1987 | דאלאס | רנדי | 4 פרקים |
| 1988 | Trial and Error | בל-בוי | פרק: "Bon Appetit" |
| 1988 | A Stoning in Fulham County | טדי ג'ונסון | סרט טלוויזיה של NBC |
| 1988 | רחוב ג'אמפ 21 | פיטר | פרק: "Best Years of Your Life" |
| 1990 | The Image | סטיב בלאק | סרט טלוויזיה של HBO |
| 1990 | נערה נבגדת | בילי קנטון | סרט טלוויזיה של NBC |
| 1990 | Glory Days | ווקר לאבג'וי | תפקיד ראשי; 6 פרקים |
| 1992 | Two-Fisted Tales | בילי | סרט טלוויזיה של FOX |
| 1992 | אגדות מעולם המסתורין | בילי | פרק: "King of the Road" |
| 2001 | חברים | וויל קולברט | פרק: "The One with the Rumor" |
| 2003 | המלך היל | פאטצ' בומהוואר | דיבוב; פרק: "Patch Boomhauer" |
| 2017–2018 | המופע של ג'ים ג'פריס | חזאי | 7 פרקים |
| 2020 | סאטרדיי נייט לייב | אנתוני פאוצ'י | פרק: "Miley Cyrus" |
כמפיק

| שנה | סרט / סדרה | במאי | הערות |
| --- | --- | --- | --- |
| 2006 | God Grew Tired of Us | כריסטופר דילון קווין | סרט דוקומנטרי; מפיק בפועל |
| 2006 | השתולים | מרטין סקורסזה |  |
| 2006 | לרוץ עם מספריים | ראיין מרפי |  |
| 2007 | שנת הכלב | מייק וייט | מפיק בפועל |
| 2007 | בכוח הלב | מייקל ווינטרבוטום |  |
| 2009 | אשתו של הנוסע בזמן | רוברט שוונטקה | מפיק בפועל |
| 2009 | חייה הפרטיים של פיפה לי | רבקה מילר | מפיק בפועל |
| 2010 | קיק אס | מת'יו ווהן |  |
| 2010 | לאכול, להתפלל, לאהוב | ראיין מרפי |  |
| 2013 | קיק אס 2 | ג'ף וודלו |  |
| 2013 | Big Men | רייצ'ל בוינטון | סרט דוקומנטרי; מפיק בפועל |
| 2014 | סלמה | אווה דוברני | מפיק בפועל |
| 2014 | תחיית המתים | צ'ארלס מקדוגל | סדרת טלוויזיה; פרק: "The Returned" |
| 2014 | הלב הרגיל | ראיין מרפי | סרט טלוויזיה לרשת HBO |
| 2014 | זמיר | אליוט לסטר |  |
| 2015 | סיפור אמיתי | רופרט גולד | מפיק בפועל |
| 2015 | Hitting the Apex | מארק ניל | סרט דוקומנטרי |
| 2016–2019 | The OA | ז׳אל באטמנגליג׳ | סדרת טלוויזיה; 2 עונות |
| 2016 | אור ירח | בארי ג'נקינס | מפיק בפועל |
| 2016 | העיר האבודה Z | ג'יימס גריי | מפיק בפועל |
| 2017 | אוקג'ה | בונג ג'ון-הו | מפיק בפועל |
| 2017 | מה עם בראד? | מייק וייט |  |
| 2018 | ילד יפה | פליקס ואן כרונינגן |  |
| 2018 | סיפורו של רחוב ביל | בארי ג'נקינס | מפיק בפועל |
| 2018 | סגן הנשיא | אדם מקיי |  |
| 2018–2019 | מתור ומר | סטפני דנלר | סדרת טלוויזיה; 2 עונות |
| 2019 | האיש השחור האחרון בסן פרנסיסקו | ג'ו טלבוט | מפיק בפועל |
| 2019 | המלך | דייוויד מישוד |  |
| 2020 | קג'יליונר | מירנדה ג'וליי | מפיק בפועל |
| 2020 | מינארי | לי אייזק צ׳אנג | מפיק בפועל |
| 2020 | מנהיג בהזמנה | ג'ון סטיוארט | מפיק בפועל |
| 2020 | היום השלישי | מארק מונדן | מיני-סדרה |
| 2020 | Lego Masters | ריץ' קים | תוכנית טלוויזיה; 2 עונות |
| 2021 | מחתרת המסילה | בארי ג'נקינס | מיני-סדרה |
| 2022 | מילה שלה | מריה שרדר |  |
| 2022 | בלונדינית | אנדרו דומיניק |  |
| 2022 | המרעה המערבי | אלונסו רויספלסיוס | סדרת טלוויזיה |
| 2022 | Women Talking | שרה פולי |  |
| 2023 | הרוצח | דייוויד פינצ'ר |  |
| 2024 | ביטלג'וס ביטלג'וס | טים ברטון |  |
פרסים והוקרה

פרס אגודת מבקרי הקולנוע של בוסטון לשחקן הטוב ביותר (2011)
פרס גלובוס הזהב (1996)
פרס אוסקר לסרט הטוב ביותר (2014)
פרס גילדת שחקני המסך לצוות השחקנים הטוב ביותר בסרט קולנוע (2010)
פרס באפט"א לקולנוע (2014)
פרס גילדת שחקני המסך (2010)
גביע וולפי לשחקן הטוב ביותר (2007)
פרס אוסקר לשחקן המשנה הטוב ביותר (2020)
טיים 100 (2007)
פרס סאטורן לשחקן המשנה הטוב ביותר (1996)
פרס גלובוס הזהב לשחקן המשנה הטוב ביותר - סרט קולנוע (1996)
פרס איגוד המבקרים האמריקני לשחקן הטוב ביותר (2011)
פרס בחירת המבקרים לליהוק הטוב ביותר (2010)
פרס רמברנדט (2010)
פרס מעגל מבקרי הקולנוע של ניו יורק לשחקן הטוב ביותר (2011)
פרס חברת מבקרי הקולנוע של סאן דייגו להופעה הטובה ביותר על ידי להקה (2009)
Phoenix Film Critics Society Award for Best Cast (2009)
טיים 100 (2008)
הערות שוליים

↑  Lisette Voytko, The World’s 10 Highest Paid Entertainers, פורבס (באנגלית)
↑  קרן בר לב, ‏שרשרת אנושית: בראנג'לינה והילדים בהרכב מלא בשדה התעופה, באתר ‏מאקו‏, 7 ביוני 2015
↑  סוכנויות הידיעות, רשמית: בראד פיט ואנג'לינה ג'ולי מאורסים, באתר ynet, 13 באפריל 2012
↑  הו, לאאנג'לינה ג'ולי מתגרשת מבראד פיט, במדור "פנאי פלוס" באתר ynet‏, 20 בספטמבר 2016
↑  Hilary Lewis, Angelina Jolie and Brad Pitt Reach Divorce Settlement After Eight-Year Legal Battle, The Hollywood Reporter, ‏2024-12-31 (באנגלית אמריקאית)
↑  Brad Pitt Is Vegan, But Angelina Jolie Is Not (ארכיון)
↑  שמוליק דובדבני, "12 שנים של עבדות": שחור, לבן, ואין אפור, באתר ynet, 17 בינואר 2014
↑   ניו יורק טיימס, הסרטים של "אפל" מאכזבים בקופות. ג'ורג' קלוני ובראד פיט משלמים את המחיר, באתר הארץ, 24 בספטמבר 2024
| --- | --- |
בקרת זהויות :  NLI: 987007444989305171  PLWABN: 9810638399705606  BIBSYS: 90896944  BNE: XX1109146  BnF: cb135072460 (data)  CANTIC: a11529131  CiNii: DA12200437  GND: 119320940  ICCU: RAVV100179  ISNI: 0000 0001 1438 0049  LCCN: no92031176  LNB: 000189291  MusicBrainz: eaeceae0-98f7-4630-b8a0-df5083db4c9a  NKC: jn20000720228  NLA: 41277369  NLG: 78252  NLK: KAC2020K6977  NTA: 121180638  RERO: 02-A013288939  SELIBR: 404904  SNAC: w6183cw7  SUDOC: 050231502  Trove: 1453947  VIAF: 12462881   WorldCat (עם VIAF): 12462881 
פיט ואנג'לינה ג'ולי, 2007
לקית' סטנפילד

| --- | --- |

סטון בכנס קומיק-קון 2016
 לידה:  12 באוגוסט 1991 (בן 33) סן ברננדינו, קליפורניה 
 שם במה:  Lakeith Stanfield 
 מדינה:  ארצות הברית ארצות הברית
 תקופת הפעילות:  מ-2008
 פרופיל ב-IMDb
 
לקית' סטנפילד (באנגלית: Lakeith Stanfield; נולד ב-12 באוגוסט 1991), אשר ידוע לעיתים גם כקית' סטנפילד, הוא שחקן אמריקאי. הופעת הבכורה שלו בסרט קולנוע היא בסרט "טווח קצר 12" (אנ', (2013) עבורו היה מועמד לפרס אינדפנדנט ספיריט. סטנפילד קיבל הכרה ציבורית רחבה יותר כאשר שיחק את דמותו של ג'ימי לי ג'קסון אנ' בסרט "סלמה" (2014), את דמותו של הראפר סנופ דוג בסרט "היישר מקומפטון" (אנ', 2015) ופטריק היינס בסרט "המרגל סנודן" (2016).
בשנת 2019 קיבל מועמדות לפרס אוסקר לשחקן המשנה הטוב ביותר על תפקידו בתור וויליאם אוניל (אנ') בסרט "יהודה איש קריות והמשיח השחור".
ביוגרפיה

לקית' סטנפילד נולד בסן ברנרדינו, קליפורניה, ב-12 באוגוסט 1991. גדל בריברסייד וויקטוריוויל. לדבריו גדל "בתנאי עוני, במשפחה לא מתפקדת משני הצדדים". הוא החליט להפוך לשחקן לאחר שהצטרף לחוג דרמה בלימודי התיכון.
קריירת משחק

תפקידו הראשון של סטנפילד כשחקן, היה בסרט טווח קצר 12 בשנת 2008, שהיה עבודת הגמר של דסטין דניאל קרטון בלימודיו באוניברסיטת סן דייגו. הסרט זכה בפרס הסרט הקצר בפסטיבל סאנדנס בשנת 2009. בשנת 2010 שיחק בסרט קצר נוסף בשם Gimme Grace, ואז לקח הפסקה ממשחק למשך שבע שנים, ועבד במספר עבודות. ב-2013 קיבל סטנפילד הצעה מקרטון לחזור ולשחק בעיבוד מחדש של טווח קצר 12 לסרט באורך מלא, שהיה הסרט באורך מלא הראשון שבו שיחק. סטנפילד היה השחקן היחיד ששיחק הן בסרט הקצר המקורי, והן בסרט המחודש. במהלך הפקת הסרט, יישם סטנפילד טכניקה של משחק מתודי, והרחיק את עצמו מן השחקנים האחרים, כמו הדמות אותה גילם. הסרט זכה בפרס עבור הנראטיב הטוב ביותר בפסטיבל South by Southwest, וכן סטנפילד עצמו היה מועמד לפרס על תפקידו כשחקן משנה מטעם אינדיפנדט ספירט.
בשנת 2014 שיחק סטנפילד בסרט "סלמה" את תפקידו של ג'ימי לי ג'קסון, ואף שיחק בסרט "הטיהור 2: לשרוד את הלילה". בשנת 2015 שיחק בסרטים "ממוריה" (Memoria) ו"מיילס אהד" (Miles Ahead). כמו כן, שיחק בסרט האימה "קינג ריפל" (King Ripple). בנוסף, גילם את הראפר סנופ דוג בסרט "היישר מקומפטון", שעסק בסיפורה של להקת ההיפ הופ N.W.A.
החל משנת 2016, שיחק סטנפילד בסדרה "אטלנטה". ב-2017, שיחק את L בעיבוד של נטפליקס לסדרה המבוססת על המאנגה היפנית מחברת המוות, וכן בקליפ מוזיקלי של הזמר מייקל קיוונוקה.
סטנפילד אף גילם תפקידו משנה בסרט אשר זכו להערכה, לרבות הסרט "Dope" (אנ', 2015), "תברח" (2017), "סליחה על ההפרעה" (אנ', 2017).
בשנת 2019 שיחק בסרט הפשע "יהלום לא מלוטש", בקומדיה הרומנטית ״לילה בניו יורק״ מבית נטפליקס ובמותחן "רצח כתוב היטב".
בשנת 2021 השתתף בסרט "יהודה איש קריות והמשיח השחור" בתפקיד ביל אוניל. על התפקיד קיבל מועמדות לפרס אוסקר לשחקן משנה הטוב ביותר.
ביולי 2023 כיכב בסרט "טירה רדופה" של דיסני ובאוקטובר 2023, כיכב בסרט "סיפורו של קלרנס" (אנ').
באוקטובר 2024, פורסם כי סטנפילד יככב בסרט של בוטס ריילי בשם "I Love Boosters", בהפקת אולפני Neon.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | בית זמני (אנ') | מרכוס |  |
| 2014 | הטיהור 2: לשרוד את הלילה | צעיר רעול פנים |  |
| 2014 | סלמה | ג'ימי לי ג'קסון |  |
| 2015 | חומר טוב | מרכוס |  |
| 2015 | היישר מקומפטון | סנופ דוג |  |
| 2015 | לפני כולם | ג'וניור |  |
| 2015 | Memoria | מקס |  |
| 2016 | Live Cargo | לואיס |  |
| 2016 | המרגל סנודן | פטריק היינס |  |
| 2017 | קראון הייטס | קולין וורנר |  |
| 2017 | תברח | אנדרה היוורת' / לוגאן קינג |  |
| 2017 | ג'סיקה ג'יימס המדהימה | דיימון |  |
| 2017 | מכונת מלחמה | בילי קול |  |
| 2017 | Izzy Gets the F*ck Across Town | ג'ורג' |  |
| 2017 | מחברת המוות | L |  |
| 2017 | Quest | דייגו |  |
| 2018 | סליחה על ההפרעה | קסיוס "קאש" גרין |  |
| 2018 | ישועה | רג'י |  |
| 2018 | הנערה ברשת העכביש | אדווין נידהאם |  |
| 2019 | לילה בניו יורק | נייט דייוויס |  |
| 2019 | יהלום לא מלוטש | דימאני |  |
| 2019 | רצח כתוב היטב | הבלש אליוט |  |
| 2020 | פוטו אהבה | מייקל בלוק |  |
| 2021 | יהודה איש קריות והמשיח השחור | וויליאם אוניל (אנ') |  |
| 2021 | נקמה מרה | קרופורד גולדסבי |  |
| 2023 | טירה רדופה | בן מת'יאס |  |
| 2023 | סיפורו של קלרנס (אנ') | קלרנס |  |
| TBA | Die, My Love |  |  |
| TBA | Roofman |  |  |
| יפורסם בהמשך | I Love Boosters | יפורסם בהמשך |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 - 2022 | אטלנטה | דריוס אפס | 25 פרקים |
| 2019 - 2020 | בוג׳ק הורסמן | גיא | דיבוב; 7 פרקים |
| 2021-הווה | יאסוקה | יאטסוקה | דיבוב; 6 פרקים גם מפיק בפועל |
| 2023 | The Changeling | אפולו קאגווה | תפקיד ראשי; 8 פרקים גם מפיק בפועל |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2014 | פרס Black Reel | שחקן המשנה הטוב ביותר | בית זמני | מועמדות |  |
| 2014 | פרס Black Reel | ההופעה פורצת הדרך הטובה ביותר, שחקן | בית זמני | מועמדות |  |
| 2014 | פרס אינדפנדנט ספיריט | שחקן המשנה הטוב ביותר | בית זמני | מועמדות |  |
| 2018 | פרס גילדת שחקני המסך | הביצוע הטוב ביותר של צוות שחקנים בסרט קולנוע | תברח | מועמדות |  |
| 2018 | אגודת מבקרי הקולנוע האפריקאים-אמריקאים | הופעה פורצת דרך | קראון הייטס | זכייה |  |
| 2018 | פרס סטלייט | שחקן המשנה הטוב ביותר בסדרה, מיני סדרה או סרט טלוויזיה | מכונת מלחמה | מועמדות |  |
| 2018 | פרס גות'הם | השחקן הטוב ביותר | סליחה על ההפרעה | מועמדות |  |
| 2019 | פרס איגוד מבקרי הקולנוע האמריקאי | השחקן הטוב ביותר בקומדיה | סליחה על ההפרעה | מועמדות |  |
| 2019 | פרס גילדת שחקני המסך | ההופעה הטובה ביותר של אנסמבל בסדרה קומית | אטלנטה | מועמדות |  |
| 2019 | פרס באפט"א לקולנוע | פרס הכוכב העולה |  | מועמדות |  |
| 2021 | פרס Black Reel | השחקן הטוב ביותר | יהודה איש קריות והמשיח השחור | מועמדות |  |
| 2021 | פרס אוסקר | שחקן המשנה הטוב ביותר | יהודה איש קריות והמשיח השחור | מועמדות |  |
| 2021 | פרס ה-BET | השחקן הטוב ביותר |  | מועמדות |  |
| 2021 | פרס גות'הם | פרס האנסמבל | נקמה מרה | זכייה |  |
| 2022 | פרס NAACP Image | השחקן הטוב ביותר בסרט קולנוע | יהודה איש קריות והמשיח השחור | מועמדות |  |
| 2022 | פרס NAACP Image | שחקן המשנה הטוב ביותר בסרט קולנוע | נקמה מרה | מועמדות |  |
| 2022 | פרס Black Reel | שחקן המשנה הטוב ביותר | נקמה מרה | מועמדות |  |
| 2022 | פרס Black Reel | שחקן המשנה הטוב ביותר, סדרת קומדיה | אטלנטה | מועמדות |  |
| 2023 | פרס Black Reel | שחקן המשנה הטוב ביותר בסדרה קומית | אטלנטה | מועמדות |  |
| 2024 | פרס ה-BET | השחקן הטוב ביותר |  | מועמדות |  |
הערות שוליים

↑  Lakeith Stanfield Becomes Parents After His Dating Affair With Girlfriend Got Him A Baby! Blessed Parents?, LIVERAMPUP, ‏2017-07-24 (באנגלית)
↑  Empire, Empire, ‏2015-08-14 (באנגלית)
1 2  Discovery: Lakeith Stanfield, Interview Magazine, ‏2013-08-22 (באנגלית אמריקאית)
↑  Hugh Hart, Behind The Breakout Role: How Spirit Award Nominee Keith Stanfield Dug Deep For His “Short Term 12” Performance, Fast Company
1 2  Will Keith Stanfield Score an Oscar Nom for His Heartbreaking 'Short Term 12' Rap Song? (Q&A), The Hollywood Reporter, ‏2014-01-07 (באנגלית)
↑  Brad Miska, Beware the Coming of ‘King Ripple’, Bloody Disgusting!, ‏2015-01-22 (באנגלית אמריקאית)
↑  'Selma's Keith Stanfield to Play Snoop Dogg in Universal's N.W.A. Movie (Exclusizzle), TheWrap, ‏2014-08-25 (באנגלית אמריקאית)
↑  WATCH: Michael Kiwanuka Releases New Video for "Cold Little Heart" -, mxdwn Music, ‏2017-03-26 (באנגלית אמריקאית)
1 2  Justin Kroll, Keke Palmer, Demi Moore, LaKeith Stanfield And Naomi Ackie To Star In Boots Riley’s Next Movie ‘I Love Boosters’ At Neon, Deadline, ‏2024-10-08 (באנגלית אמריקאית)
↑  BET Awards 2024: See The Full Winners List, BET (באנגלית)
| --- | --- |
בקרת זהויות :  NLI: 987007374306505171  PLWABN: 9812424504805606  BIBSYS: 1579001847861  BNE: XX5523692  BnF: cb17812498v (data)  GND: 1111532346  ISNI: 0000 0004 3043 706X  LCCN: no2014006666  NKC: xx0243562  NLK: KAC2020Q4925  NTA: 421930039  SUDOC: 237025930  VIAF: 307452290   WorldCat (עם VIAF): 307452290
רוחות ביירות

| --- | --- |
 סוגה:  דרמה מתח פעולה
 יוצרים:  ליאור רז אבי יששכרוף
 כותבים:  ליאור רז אבי יששכרוף ג'ואל טומא גרג ברקר
 בימוי:  גרג ברקר
 שחקנים:  גארט דילהאנט דינה שיהאבי רוברט קזינסקי רפי גברון עדו גולדברג הישאם סלימאן אמיר ח'ורי יובל שרף
 ארץ מקור:  ישראל ישראל
 שפות:  עברית ערבית אנגלית
 מספר עונות:  1
 מספר פרקים:  4
 הפקה
 מפיק:  ג'ואל טומא גרג ברקר דניאל דרייפוס ויני מולהוטרה
 חברת הפקה:  Hidden Truth Films
 צלמים:  קוליה ברנדט
 טכניקת צילום:  מצלמה יחידה
 מוזיקה:  גלעד בן עמרם
 אורך פרק:  55–45 דקות
 שידור
 רשת שידור:  yes שואוטיים
 פורמט (תמונה):  4K HDTV i1080
 פורמט (קול):  סטראו מיקס
 תקופת שידור מקורית:  19 במאי 2023 – 2023
 קישורים חיצוניים
 אתר רשמי
 דף התוכנית ב-IMDb
 
רוחות ביירות (באנגלית: Ghosts of Beirut) היא סדרת טלוויזיה ישראלית-אמריקאית מסוג דרמת-פעולה, ששידורה החל במאי 2023, בערוץ yes וברשת שואוטיים. את הסדרה יצרו העיתונאי אבי יששכרוף והשחקן ליאור רז, יוצרי פאודה. הסדרה מגוללת את פרשת חיסולו של המחבל עימאד מורנייה. הישאם סולימאן גילם את מורנייה.
הסדרה תתאר את קורות חייו של מורנייה, כולל מצוד שביצעה אחריו סוכנות הביון המרכזית והעומד בראשה ויליאם קייסי, בתקופת שנות השמונים.
תקציר העלילה

הסדרה חוקרת את המצוד אחר מחבל החזבאללה עימאד מורנייה. מורנייה היה מעורב בפיגועי טרור רצחניים של חזבאללה במהלך שנות ה-80 וה-90 וחוסל בפיצוץ מטען בדמשק, סוריה ב-12 בפברואר 2008, ככל הנראה על ידי סוכני המוסד למודיעין ולתפקידים מיוחדים.
הפקה

הסדרה נוצרה על ידי אבי יששכרוף וליאור רז, וביים גרג ברקר. על פי הדיווחים, הסדרה כוללת אלמנטים תיעודיים של ראיונות מהחיים האמיתיים עם גורמים בולטים מה־CIA והמוסד.
הערות שוליים

↑  הסדרה החדשה של יוצרי "פאודה" תשודר גם בישראל - ב-yes, באתר וואלה, 7 במאי 2023
↑  יוצרי “פאודה” מגיעים לשואוטיים עם סדרת מתח חדשה, באתר www.gadgety.co.il, ‏2023-04-20
↑  הצצה ראשונה: הסדרה של יוצרי "פאודה" על חיסול עימאד מורנייה, באתר ynet, 20 באפריל 2023
↑  היוצרים של "פאודה" מסתערים על ביירות, באתר ynet, 14 במאי 2023
↑  עמית קלינג, בום: הצצה ראשונה לסדרה של ליאור רז ואבי יששכרוף על עימאד מורנייה, באתר בום: הצצה ראשונה לסדרה של ליאור רז ואבי יששכרוף על עימאד מורנייה - טיים אאוט, ‏2023-04-20
פרסי איגוד מבקרי הקולנוע האמריקאי

| --- | --- |

 מדינה:  ארצות הברית
 הגוף המעניק:  איגוד מבקרי הקולנוע האמריקאי 
 תקופת הפרס:  1996–הווה (כ־29 שנים)
 www.criticschoice.com
 
פרסי איגוד מבקרי הקולנוע האמריקאי הוא טקס פרסים, המוענקים מדי שנה על ידי איגוד מבקרי הקולנוע האמריקאי-קנדי (BFCA).
היסטוריה

הטקס לשנת 2025 נדחה בעקבות השריפות בלוס אנג'לס. הטקס, שהיה מתוכנן במקור ל-12 בינואר ולאחר מכן נדחה ל-26 בינואר, יתקיים בפברואר, כאשר התאריך המדויק טרם פורסם. הטקס ייערך במיקום המקורי, Barker Hangar, בשדה התעופה סנטה מוניקה שבסנטה מוניקה, קליפורניה.